Cabḥa am laɛwayed-is tekker ad tt-ssufeɣ iɣerṣiwen-is ɣer lexla, tufa-tt-id yemma-s tugi-as acku taɛqel-it izmer ad d tarbu di dqiqa ar tayeḍ, tekcem ɣer txibuqt-is, teṭes akken ad testaɛfu. Cabḥa tarna ɣur-s teqcict tsemma-as “Cabḥa”, akken is-tt-tefka Ḥlima akken ad as-tefka ad teṭṭeḍ tjeleq-as-tt yemma-s gar ifassen-is tewwi-tt yid-s nɣant-tt, asmi id tekkar, am lweḥc i teffeɣ seg wexxam tettnadi ɣef yelli-s Cabḥa seg umḍiq ɣer wayeḍ, tuɣal am tmeslubt, akken itt-walan igardan tebɛen-tt-id s urǧam dɣa tarwel, s axxam n Da Lḥusin akken ad ttiḥud, ma d netta ifures tagnit akken ad yekkes fell-as sser, Cabḥa tḥud iman-is tesfi-as-id tiṭ-is, tarwel ɣer wexxam-nsen, azeka-nni ssbeḥ Lḥusin iggul ad d-yar ttar-is akken ad iɣum tacmatt ixdem, isekcem-itt ɣer sbiṭar n yimeslab.